open-index/open-wikipedia-markdown huggingface dataset:
Volkswagen Scirocco

**Volkswagen Scirocco** on väike kolmeukseline sportauto, mida tootis Volkswagen kahe põlvkonna vältel 1974–1992 ning mille kolmandat põlvkonda toodeti aastatel 2008–2017.  

## Esimene põlvkond (1974)
1970. aastate alguses kavandasid Volkswagen ja Porsche ühisprojekti Project 425 Volkswagen Karmann Ghia järeltulija jaoks, lisaks soovis Porsche välja vahetada oma mudeli 914. Alanud naftakriisi tõttu otsustas Volkswagen projektist loobuda ja selle asemel arendas välja Golfi põhjal Scirocco, mille esmaesitlus toimus 1973. aastal Genfi autonäitusel. Vaatamata sellele, et auto kasutas Volkswagen Golfi tehnikat ja Volkswageni A1 platvormi, siis disainer Giorgetto Giugiaro kujundas Scrirocco Golfist oluliselt sportlikumaks. Mudeli müük kulges edukalt.  

Fail:VW Scirocco I orange vr TCE.jpg
Fail:VW Scirocco I orange hr TCE.jpg
Fail:Silver VW Scirocco I.jpg


## Teine põlvkond (1981)
Teise põlvkonna kujustas Volkswageni disainimeeskond Herbert Schäferi eestvedamisel ja vaatamata oluliselt muudetud disainile, jäi endiselt kasutusele Volkswageni A1-platvorm. Auto esmaesitlus toimus 1981. aasta Genfi autonäitusel.  

Sciroccot toodeti 1992. aastani ning Scirocco vahetas järk-järgult välja algselt kõrgemasse klassi mõeldud **Volkswagen Corrado**, mis oli tootmises alates 1988. aastast ning millel oli juba uuem A2-platvorm. Corradot toodeti 1995. aastani.  

Fail:VW Scirocco II (29099871788).jpg|Scirocco II
Fail:White VW Scirocco.jpg|Scirocco II  
Fail:VW Scirocco GTX, Bj. 1984 (Sp 2014-06-15).JPG|Scirocco II GTX (1984)


## Kolmas põlvkond (2008)
Scirocco nimi võeti uuesti kasutusele 2008. aastal kui hakati tootma kolmanda põlvkonna Sciroccot. Uus Scirocco baseerus VW Golfi 5. põlvkonna mudelil ja kasutas PQ35 platvormi.    

Scirocco tootmine lõppes 2017. aastal ning järeltulijat 3. põlvkonna Sciroccole ei valmistatud.   

Fail:VW Scirocco III front 20100722.jpg
Fail:VW Scirocco front 20080730.jpg
Fail:VW Scirocco III 2.0 TSI Sport Viperngrün Seite.JPG

## Viited
Android

**Android** on inimesesarnane tehisintellektiga robot. Kuigi tänapäeval ei suudeta tehisintellektiga androide veel valmistada, on loodud mitmeid inimesesarnaseid roboteid, mis teatud olukordades käituvad sarnaselt inimesega.
Fovism

**Fovism** on 20. sajandi alguses välja kujunenud kunstivool, mis on omane **foovide rühmitusse** kuulunud prantsuse kunstnikele.  

Foovide esimene ühisnäitus toimus  1905. aasta Pariisi Sügissalongis. Nime võlgnevad foovid kunstikriitik Louis Vauxcelles'i märkusele, kes arvas end olevat nende teoste keskel kui "metsikute loomade seas" (pr k "parmi les fauves"). 

Foovid hülgasid pea täielikult senise kunsti põhitõed, näiteks valguse ja varjuga modelleerimise ning objektidele ainuomaste värvide kujutamise. Nende peaeesmärgiks sai kunstniku enese tunnete ja meeleolude, mitte nähtavate asjade jäljendamine. Eeskuju said nad Vincent van Goghi elamuslikest teostest. 

Foovid moodustasid üsna kindlapiirilise rühmituse, kes pidevalt suhtles ja kunstiprobleeme arutas. Sellest peale said ühesuguste veendumuste ja kujutamislaadiga kunstnike seltskonnad 20. sajandi kunstis üsna tavalisteks. 

Foovid püsisid suhteliselt ühtsed 1907. aastani, mil enamik senistest liikmetest haarasid kinni uutest väljakutsetest ja läksid edasi teist teed.

Fovismil on 20. sajandi kunstile suur mõju. Foove peetakse ekspressionismi eelkäijateks, kuid näiteks Georges Braque pöördus hoopis kubistliku stiili poole.

## Foovid
* Henri Matisse (1869–1954) oli rühmituse keskne kuju. Ta arvas, et kunstnikul ei ole vaja loodust kopeerida, vaid tal tuleb lasta tegelikkusel endale mõjuda ja püüda neid tekkinud meeleolusid väljendada. Samuti arvas ta, et kunstiteos peaks vaimselt väsinud inimesele mõjuma samamoodi nagu tugitool kehaliselt väsinud inimesele. Nii ongi ta teosed vaatamata väga erksatele ja kontrastsetele värvidele harmoonilised ja kaunid. Ta jäi fovismile truuks elu lõpuni.
*André Derain (1880–1954) oli rühmituse teine juhtfiguur. Ta kasutas kriiskavaid ja puhuti toorelt kokkusobitatud värve. Deraini hilisem looming on kubistlik. 
*Maurice de Vlaminck (1876–1958) oli rühmituse kolmas alusepanija. Tema loomingule on omased tugevad ja kohati toorelt kokku sobitatud värvid. Tema eeskujuks oli van Goghi looming. 
*Albert Marquet (1875–1947) oli rühmituse neljas alusepanija. Loomingus väljendus fovism mõningates elementides, näiteks kontrasti kasutamises, hilisem looming on pigem impressionistlik ja naturalistlik. 
* Raoul Dufy (1877–1953) teostes on sageli muusika motiive.
* Georges Braque (1867–1956) kuulus foovide hulka kaks aastat. 1907. aastal jõudis ta koos Picassoga kubistliku stiilini.

Foovide hulgas oli erandlik kunstnik Georges Rouault (1871–1958), keda teistega sidusid ainult mõned välised tunnused. Nooruses oli ta töötanud keskaegsete kirikute vitraažide taastamisel. Tema töödele on iseloomulikud jõulised mustad piirjooned ja otsekui hõõguvad värvid. Tema tööde teemad on sageli pärit piiblist, teoste üldine vaim süngevõitu ja moraliseeriv. 

## Viited

## Kirjandus
* Jaak Kangilaski "Üldine kunstiajalugu"
Grillmaja

**Grillmaja** on tavaliselt kas kuusnurkne või kaheksanurkne aiapaviljon suurte klaasitud uste ja akendega. Maja keskel on laud koos grilliga ja selle kohal korsten.
Prangli laas

**Prangli laas** on segametsa ala Tartu maakonnas Kambja vallas Prangli külast põhja pool. Seal kasvab ka Kambja ristimänd.
Meenemünt

**Meenemünt** on mingi sündmuse või isiku mälestuseks valmistatud münt. Meenemündid võib jagada kaheks – n-ö tavakäibesse mõeldud mündid ja kollektsionääridele mõeldud mündid. Viimased on reeglina valmistatud väärismetallist *proof*-kvaliteediga.

## Vaata ka
*Eesti Vabariigi meenemündid

*Olümpiamündid
Kambja ristimänd

**Kambja ristimänd** (ka *Kaatsi ristimänd II*) on looduskaitsealune mänd (ristipuu) Prangli laanes. Puu asub Tartumaal Kambja vallas.

Ümbermõõt 3 m, kõrgus 39 m (1999).

Männi tüvesse on sellest möödunud matuserongid kuni nelja meetri kõrgusele lõiganud riste. Puu tüvel on spiraalne koorevigastus, mis on tekkinud välgulöögist.

## Viited

## Välislingid
* 
*
Ühe skandaali märkmed

**"Ühe skandaali märkmed"** (inglise keeles "Notes on a Scandal; Ameerika Ühendriikides "What Was She Thinking? Notes on a Scandal") on Zoë Helleri 2003. aastal ilmunud romaan, mis räägib kauni noore keraamikaõpetaja Sheba Harti ja tema õpilase Steve Connolly keelatud armastusest.

Romaan jõudis 2003. aasta Bookeri kirjandusauhinna ja Briti Raamatuauhinna lõppvalikusse ning kandideeris Orange Prize'ile.

Eesti keeles ilmus teos 2006. aastal kirjastuse Pegasus väljaandel Katrin Markovi tõlkes.

Raamatul põhinev linateos "Ühe skandaali märkmed" esilinastus 2006. aasta detsembris, seal mängisid peaosi Judi Dench ja Cate Blanchett.

## Arvustused
* Lisa Zeidner. The School for Scandal. NYTimes.com, 17. august 2003
* Tõnu Kaalep. Zoe Heller "Ühe skandaali märkmed". Eesti Ekspress, 2. august 2006
* Grimmiproov, Ühe skandaali märkmed ja Syrrealistid. Danzumees, 14. august 2006

## Välislingid
* Ühe skandaali märkmed. Kirjastus Pegasus
* Ühe skandaali märkmed. Raamatukoi raamatupood
Patrick Marber

**Patrick Albert Crispin Marber** (sündinud 19. septembril 1964 Londonis Suurbritannias) on inglise näitekirjanik, režissöör ja näitleja.

Ta on kirjutanud stsenaariumi filmidele "Closer" ("Tule lähemale"; 2004) ja "Notes on a Scandal" ("Ühe skandaali märkmed"; 2006) ning olnud viimase eest Oscarile nomineeritud.

## Välislingid
*
Ühe skandaali märkmed (film)

**"Ühe skandaali märkmed"** (originaalpealkiri *Notes on a Scandal*) on Oscarile nomineeritud 2006. aasta Suurbritannia draamafilm, mille lavastaja on Richard Eyre.

Film põhineb 2003. aastal ilmunud Zoë Helleri romaanil "Ühe skandaali märkmed". See räägib noore kunstiõpetaja Sheba Harti (Cate Blanchett) salajasest armusuhtest oma õpilasega ning sõprusest range ajalooõpetaja Barbara Covettiga (Judi Dench), kes saab afäärist teada ja näeb selles võimalust veelgi süvendada oma sõprust Shebaga.

## Osatäitjad
*Judi Dench – Barbara Covett 
*Cate Blanchett – Bathsheba (Sheba) Hart
*Bill Nighy – Richard Hart 
*Andrew Simpson – Steven Connolly 
*Juno Temple – Polly Hart 
*Max Lewis – Ben Hart 
*Michael Maloney – direktor Sandy Pabblem
*Joanna Scanlan – Sue Hodge 
*Philip Davis – Brian Bangs

## Välislingid
*
Eesti Vabariigi meenemündid

[zipedit]Eesti Vabariigis on käibele lastud järgnevad meenemündid
Euroalal vermitakse meenemündid *(collector coins) *väärismetallist, et jäädvustada tähtsaid isikuid ja sündmusi. Meenemündid ei ole mõeldud ringlusse laskmiseks ja need kehtivad seadusliku maksevahendina üksnes mündi emiteerinud riigis. Väärismetallist meenemüntide müügihind on enamasti kõrgem mündi nimiväärtusest.



Aasta
Nimiväärtus
Sulam
Tiraaž
Selgitus
Pilt


1932
2 krooni
Ag50Cu35Zn10Ni5
100 000
Tartu Ülikooli 300. aastapäev1



1933
1 kroon
Ag50Cu35Zn10Ni5
350 000
X üldlaulupidu1



1992
10 krooni
Ag925
10 000
Rahareform (Eesti krooni taaskasutuselevõtt 20.06.1992)



1992
100 krooni
Ag925
35 000
Rahareform (Eesti krooni taaskasutuselevõtt 20.06.1992)



1992
10 krooni
Ag925
20 000
XXV Olümpiaad – Barcelona olümpiamängud



1993
5 krooni
Cu89Al5Zn5Sn1

Eesti Vabariigi 75. aastapäev1



1994
5 krooni
Cu89Al5Zn5Sn1

Eesti Panga 75. aastapäev1



1996
100 krooni
Ag925
11 500
kaasaegsete olümpiamängude 100. aastapäev



1998
10 krooni
Ag925Cu75
15 000
Eesti Vabariigi 80. aastapäev



1998
100 krooni
Ag925Cu75
12 000
Eesti Vabariigi 80. aastapäev



1998
500 krooni
Au900Ag50Cu50
3 000
Eesti Vabariigi 80. aastapäev



1999
15.65 krooni
Au900
5 000
Eesti Panga 80. aastapäev ja euro kasutuselevõtt



1999
1 kroon
Cu89Al5Zn5Sn1
50 000
130 aastat I üldlaulupeost



2002
10 krooni
Ag999/1000
10 000
Tartu Ülikooli asutamise 370. ja taasavamise 200. aastapäev



2002
100 krooni
Au999,9/1000
2 000
Eesti krooni taaskehtestamise 10. aastapäev



2004
10 krooni
Ag999/1000
10 000
120 aastat Eesti lipu õnnistamisest



2004
100 krooni
Au999,9/1000
5 000
Eesti olümpiavõitjad



2006
10 krooni
Ag999/1000
5 000
XX taliolümpiamängud



2006
100 krooni
Ag999/1000
10 000
Estonia Teatri 100 juubel



2007
100 krooni
Au999,9/1000
6 000
Rahareformi 15. aastapäev



2008
100 krooni
Pt999
3 000
Eesti Vabariigi 90. aastapäev



2008
50 krooni
Au999
5 000
Eesti Vabariigi 90. aastapäev



2008
10 krooni
Ag999
10 000
Eesti Vabariigi 90. aastapäev



2008
1 kroon
Cu89Al5Zn5Sn1
20 miljonit
Eesti Vabariigi 90. aastapäev1



2008
10 krooni
Ag999
10 000
Pekingi olümpiamängud



2009
10 krooni
Ag999
6 000
Eesti Rahva Muuseumi asutamise 100. aastapäev



2009
100 krooni
Au999
5 000
Laulu- ja tantsupeo traditsioon



2009
10 krooni
Ag999
10 000
Laulu- ja tantsupeo traditsioon



2010
10 krooni
Ag999
10 000
XXI taliolümpia



2010
100 krooni
Au999,9
7 500
Eesti krooni jäädvustamine (Eesti inimene)



2010
50 krooni
Ag999,9
20 000
Eesti krooni jäädvustamine (Eesti loodus)



2010
25 krooni
Ag999,9
15 000
Eesti krooni jäädvustamine (Eesti ajalugu)




* 1 münt on mõeldud kasutamiseks igapäevases käibes.

Eestis on võimalik meene- ja mälestusmüntide kohta ka ise ettepanekuid esitada. Ideekavandite ettepanekuid kogub Eesti Pank, kes emiteerib meenemünte Eesti olulisemate sündmuste, objektide ja mälestuspäevade tähistamiseks
## Vaata ka
* Kahekroonine münt (1992)
* Eesti euromeenemündid

## Välislingid
* Meenemündid Eesti Panga kodulehel
* Meene- ja mälestusmüntide ideede esitamine Eesti Pangale
Peter Morgan

**Peter Morgan** (sündinud 10. aprillil 1963 Londonis) on Oscarile nomineeritud ja Kuldgloobusega pärjatud inglise stsenarist ja näitekirjanik. 

Ta on kirjutanud stsenaariumi 2006. aasta filmile "Kuninganna" ja aidanud kirjutada stsenaariumi ka filmile "Šotimaa viimane kuningas".

## Välislingid
*
BR

**Br** on
*broomi keemiline sümbol.
*Valgevene rubla sümbol.

***br** on bretooni keele ISO 639-1 kood

## Vaata ka
*.br, Brasiilia interneti tippdomeen
Vampiiritapja Buffy

**"Vampiiritapja Buffy"** (originaalpealkiri **"Buffy the Vampire Slayer"**) on aastatel 1997–2003 toodetud USA draamasari, mille looja on Joss Whedon.

Sari räägib fiktiivses Sunnydale'i linnas California osariigis elavast noorest koolitüdrukust Buffy Summersist (Sarah Michelle Gellar), kelle ülesanne on võidelda linnas elutsevate vampiiride, deemonite ja mustade jõududega. Selle juures on talle abiks vaatleja Rupert Giles (Anthony Stewart Head) ning sõbrad Willow (Alyson Hannigan) ja Xander (Nicholas Brendon).

Sarjast said alguse ka mitmed Buffy-teemalised tooted, näiteks raamatud, koomiksid ja videomängud. Lisaks loodi 1999. aastal sarjast *[[spin-off]]*-seriaal pealkirjaga "Angel"

## Osatäitjad
### Peategelased
*Sarah Michelle Gellar – Buffy Summers  
*Nicholas Brendon – Xander Harris  
*Alyson Hannigan – Willow Rosenberg  
*Anthony Head – Rupert Giles  
*James Marsters – Spike  
*Emma Caulfield – Anya  
*Michelle Trachtenberg – Dawn Summers 
*Kristine Sutherland – Joyce Summers 
*Charisma Carpenter – Cordelia Chase  
*David Boreanaz – Angel  
*Amber Benson – Tara Maclay 
*Seth Green –  Oz 
*Marc Blucas – Riley Finn

### Kõrvaltegelased
*Eliza Dushku – Faith 
*Alexis Denisof – Wesley Wyndam-Pryce 
*Armin Shimerman – Direktor Snyder  
*Juliet Landau – Drusilla  
*Mercedes McNab – Harmony Kendall 
*Julie Benz – Darla  
*Clare Kramer – Glory  
*Harry Groener – Major Richard Wilkins

## Vaata ka
*"Angel"

## Välislingid
* 
*Ametlik koduleht
*''Buffyworld.com'' 
*''Buffyverse Dialogue Database''
Caseyri neem

**Caseyri neem** (varasem nimi *Guardafui neem*; ka *Guardafui*, *Gees Gwardafuy*, *Ras Asir*) on 275 m või 244 m kõrgune kaljuneem Somaali poolsaare (Aafrika Sarve) kirdetipus. Araabia mere poolt vaadatuna algab selle juurest Adeni laht (neemest põhja pool). Lõuna poole jääb India ookean.   

Tema koordinaadid on 11° 50' N, 51°17' E. Teda nimetatakse mõnikord Aafrika mandri kõige idapoolsemaks tipuks (tavaliselt peetakse selleks Xaafuuni neeme, mis asub Caseyri neemest 100 km kaugusel lõunas pisut ida pool). Ta asub Bereeda (62,1 km) ja Jeemenile kuuluvate Sokotra saarte (umbes 100 km) vahel. 

Neem asub Somaalia Bari ringkonna territooriumil, kuid faktiliselt kuulub rahvusvaheliselt tunnustamata riigile Puntlandile. 

Neemel on majakas, mis rajati 1924. Itaalia okupatsiooni ajal nimetati seda *Faro Francesco Crispi*. Seal oli ka raadiojaam. Neemest lõuna pool on Sennarefi neem, mida meresõitjad ajasid udu tõttu sageli segi Caseyri neemega. See on põhjustanud sagedasi laevahukke.   

## Nimi

Antiikajal hüüti seda neeme **Aromatum Promontorium** 'vürtside neem', samuti Elevandineemeks. Hiljem sai ta laevasõidu ohtlikkuse tõttu nimeks *Guardafui*. See nimi tähendab Levandi meremeeste *[[lingua franca]]* 'ole valvas ja põgene'.

Neeme kohal kõrguvat mäge hüüavad kohalikud Gardaf või Jardaf, neeme ennast Azor. Araabiakeelset nime Jard Hafūm ja nime Guardafui seostatakse mäe nimega.

## Kirjanduslik mainimine
Neeme mainitakse Luís de Camõesi "Lusiaadides", laul X, 97:

:*"O Cabo vê já Arómata chamado,*  
:*E agora Guardafú, dos moradores,* 
:*Onde começa a boca do afamado*
:*Mar Roxo, que do fundo toma as cores;* 
:*Este como limite está lançado*
:*Que divide Asia de Africa; e as milhores*
:*Povoações que a parte Africa tem*
:*Maçuá são, Arquico e Suaquém."* 

 

## Vaata ka
*Adeni laht
*Xaafuuni neem
*Roheneem
*Nõelaneem

## Viited
Endre Ady

**Endre Ady** (22. november 1877 Érmindszent – 27. jaanuar 1919 Budapest) oli Ungari luuletaja ja ajakirjanik ning Ungari modernistliku luule üks tähtsamaid esindajaid.

1906. aastal avaldas ta luulekogu "Új versek" ("Uued luuletused"), mis tõi Ungari luulesse modernistliku stiili. Tema looming käsitles sageli armastust, rahvust, religiooni, poliitikat ja ühiskondlikke muutusi. 

Ady luule uuendas ungari keelt ja poeetilist vormi ning avaldas tugevat mõju 20. sajandi Ungari kirjandusele. Lisaks luulele tegutses ta ajakirjanikuna ja oli seotud kirjandusajakirjaga Nyugat, mis mängis olulist rolli Ungari modernse kirjanduse kujunemisel. Teda peetakse üheks Ungari kirjandusloo mõjukamaks autoriks.

Endre Ady suri 41-aastaselt 27. jaanuaril 1919 tuberkuloosi tagajärjel. Ta on maetud Kerepesi kalmistule. 

## Viited
Xaafuuni neem

**Xaafuuni neem** (*Ras Hafun*, *Raas Xaafuun*; varasem eestikeelne nimi *Hafuni neem*) on neem Somaalia kirdeosas (faktiliselt Puntlandi territooriumil). 

Neeme geograafilised koordinaadid on 10°26′38" N 51°23′ E (teistel andmetel 51°24′40"). Seal asub Aafrika mandri kõige idapoolsem punkt. (Mõnikord on idapikkuseks arvatud  51°16′ E ning 150 km põhja pool asuvat Caseyri neeme peetud idapoolsemaks.)

Neem on kaljune ning 180 m kõrgune. 

Neem asub Xaafuuni poolsaarel. Ta on Aafrika mandriga 20 km pikkuse, 1–3 km laiune ja kuni 5 m kõrgusele ulatuva liivase maasääre (tombolo) kaudu. 

Xaafuuni neemel arvatakse olevat asunud antiikajal mainitud Opone kaubanduskeskus. Michigani Ülikooli arheoloogid, kes tegid Xaafuuni neemel arheoloogilisi väljakaevamisi, leidsid Vana-Egiptuse, Vana-Rooma ja Pärsia lahe äärsete maade keraamikat.

2 km maasäärest ida pool on kalurite asula Xaafuun. 

26. detsembril 2004 jõudis neemele 2004. aasta India ookeani maavärinast põhjustatud tsunami. See piirkond sai Aafrikas kõige rohkem kannatada. Peaaegu kõik hooned hävisid, üle 100 inimese sai surma.
Indoiraani keeled

**Indoiraani keeled** ehk **aarja keeled** ehk **aaria keeled** on indoeuroopa keelte haru, kuhu kuuluvad india keeled, iraani keeled ja nuristani keeled.
Aarjalased

**Aarjalased** ehk **aarialased** olid varased indoiraani keeli kõnelnud hõimud. 

Alates 3. aastatuhandest eKr rändasid nad Kesk-Aasia steppi Kaspia ja Araali merest põhja pool.

2. aastatuhandel eKr rändas aarjalaste india haru üle Hindukuši Loode-Indiasse, kus nad leidsid eest Harappa kultuuri. Iraani aarjalaste sisseränne praeguse Iraani ja Afganistani territooriumile dateeritakse 10. ja 11. sajandiga eKr.

## Vaata ka
*Aaria keel
*Andronovo kultuur (1800–1400 eKr)
*Sintašta kultuur (2100–1800 eKr)

## Välislingid
*Muistsete aarialaste asulad Venemaa stepis kubisevad haakristidest, www.FORTE.ee, 5. oktoober 2010
CA

**Ca** võib olla
* Kaltsium (keemiline sümbol Ca)
* California (USA postiteenistuses kasutatav kood Ca)
* Kanada (kahetäheline ISO 3166 kood Ca)

**ca** võib olla
* Katalaani keel (ISO 639 alfa 2 kood ca)

**.ca** võib olla
* .ca, Kanada internetidomeen
Antti Aarne

**Antti Amatus Aarne** (5. detsember 1867 Pori – 5. veebruar 1925 Helsingi) oli soome folklorist, kes on tuntud eeskätt muinasjuttude uurijana.

Ta lõi aluse Aarne-Thompsoni muinasjuttude klassifikatsioonisüsteemile.

## Elulugu

Aarne õppis 1893–1898 Venemaal ning oli seejärel Venemaa gümnaasiumides keeleõpetaja ning direktor. Aastal  1908 promoveerus ta doktoritööga "Võrdlevad muinasjutu-uuringud".  Alates 1911. aastast oli ta Helsingi ülikoolis soome ja võrdleva rahvaluuleteaduse dotsent, alates 1922. aastast erakorraline professor.  

Antti Aarnet ning  Julius ja Kaarle Krohni peetakse geograafilis-ajaloolise meetodi rajajateks.  Aastal 1910 avaldas ta muinasjuttude tüpoloogia  ("Verzeichnis der Märchentypen mit Hülfe von Fachgenossen"), mille ameeriklane Stith Thompson algul 1928 ja veel kord 1961 oluliselt ümber töötas, lisades ka täiendusi.   

## Teoseid

* *Finnische Märchenvarianten.*  Hamina 1911 (Folklore Fellows' communications; 5).
* *Leitfaden der vergleichenden Märchenforschung.* Hamina 1913 (Folklore Fellows' communications; 13).
* *Schwänke über schwerhörige Menschen.*  Hamina 1914 (Folklore Fellows' communications; 20).
* *Der Mann aus dem Paradiese in der Literatur und im Volksmunde.*  Hamina 1915 (Folklore Fellows' communications; 22).
* *Der reiche Mann und sein Schwiegersohn.*  Hamina 1916 (Folklore Fellows' communications; 23).
* *Estnische Märchen- und Sagenvarianten.*  Hamina 1918 (Folklore Fellows' communications; 25).
* *Das estnisch-ingermanländische Maie-Lied.* Helsinki 1922 (Folklore Fellows' communications; 47).
* *Das Lied vom Angeln der Jungfrau Vellamos.* Helsinki 1923 (Folklore Fellows' communications; 48).
* *Die magische Flucht.*  Helsinki 1930 (Folklore Fellows' communications; 92).

## Kirjandus
* Richard Viidalepp, "Antti Aarne ja eesti folkloristika" – Keel ja Kirjandus 1969, nr 6, lk 342–349
Dakota

**Dakota** võib tähendada mitut asja.
*Dakota territoorium oli territoorium USA-s, mis eksisteeris aastail 1861–1889.
*Lõuna-Dakota on osariik USA-s.
*Põhja-Dakota on osariik USA-s.
*Dakotad on indiaanlaste hõim.
**dakota keel
*Dakota on Inglise laulja.
*Dakota on eesnimi.
**Dakota Fanning
Euroopa maad

## Iseseisvad riigid

 (1) loodusgeograafiliselt asub riik Aasias
 (2) 95% Kasahstani territooriumist asub Aasias. Euroopa osa suurus on 148 000km&sup2; 
 (3) 97% Türgi territooriumist asub Aasias
 (4) *de iure* Šveitsil pealinna ei ole, *de facto* on selleks Bern

## Sõltuvad alad

(1) loodusgeograafiliselt riik asub Aasias

## Tunnustamata riigid

(1) loodusgeograafiliselt riik asub Aasias
(2) tunnustatud mitmete riikide poolt
(3) tunnustatud ainult Türgi poolt

## Vaata ka
*Euroopa riigid
Xaafuuni poolsaar

**Xaafuuni poolsaar** (varasem eestikeelne nimi *Hafuni poolsaar*) on 40&nbsp;km pikkune madal poolsaar Somaalias Bari ringkonnas (faktiliselt Puntlandi territooriumil). Selle idaotsas on Xaafuuni neem.

Neeme ühendab Aafrika mandriga 20&nbsp;km pikkune, 1..3&nbsp;km laiune ja kuni 5&nbsp;m kõrgusele ulatuv liivane maasäär.

Xaafuuni neemel arvatakse olevat asunud antiikajal mainitud kaubanduskeskus Opone.

2&nbsp;km maasäärest ida pool on kalurite asula Xaafuun.

26. detsembril 2004 jõudis neemele 2004. aasta India ookeani maavärinast põhjustatud tsunami. See paik sai Aafrikas  kõige rohkem kannatada. Peaaegu kõik hooned  hävisid, üle 100 inimese sai surma.
Austraalia ja Okeaania maad

## Iseseisvad riigid

*1Riigi peamised valitsusasutused asuvad Yareni ringkonnas. Linnu riigis ametlikult ei ole.

## Sõltuvad alad

## Vaata ka
*Vaikse ookeani saared
Xaafuun

**Xaafuun** (varasem eestikeelne nimi *Hafun*) on asula Somaalias Bari ringkonnas (faktiliselt Puntlandi territooriumil) Xaafuuni poolsaarel 2 km maasäärest ida pool poolsaare lõunarannikul. Geograafilised koordinaadid on 10,42°N
51,26°E. Xaafuun on Aafrika mandri kõige idapoolsem asula. 

Asula elanike arv on eri andmetel 2500, 5000 või 11 000. 

Peamine elatisallikas on kalapüük. 

Teise maailmasõja ajal pommitasid Briti väed Xaafuuni enne selle vallutamist Itaalialt. 

Itaalia okupatsiooni ajal Somaalias 1889–1941 ja 1950–1960 (Itaalia Somaalia) oli asula nimi **Dante**. 

Alates 1920. aastatest hakati Xaafuuni sadama kaudu välja vedama soola, mida kaevandati 24 km kaugusel Hordias. Kontsessioon selleks oli Milano firmal Società Saline e Industrie della Somalia Settentrionale "Migiurtinia". Tegu oli maailma ühe suurema soolakaevandusega. 

## Tsunami
Xaafuuni tabas 26. detsembril 2004 India ookeani maavärinast põhjustatud tsunami. 

Xaafuuni poolsaar oli sellest tsunamist kõige rohkem kannatada saanud piirkond Aafrikas ning ainuke koht lääne pool Ees-Indiat, kus lained enne kaldale paiskumist tagasi tõmbusid. Umbes 2 m allpool merepinda paiknev asula lääneosa ujutati 2 m kõrguselt üle. 812 hoonet hävis ja veel 400 sai kannatada. Leiti 19 surnukeha ja 160 elanikku jäi teadmata kadunuks. Osa liivasäärest ujutati üle, kuid kuskil ei lõiganud vesi ühendust mandriga ära.  

Rahvusvaheline abi jõudis Xaafuuni alles mitme päeva pärast. Asulas ei olnud puhast vett, toitu, ravimeid ega peavarju. inimesed olid hakanud haigestuma. Et tsunami oli teed lõhkunud, oli abi andmine raskendatud. 60 km kaugusel jäid 30 tonni toiduga veoautod liiva sisse kinni. Paljud elanikud põgenesid ajutiselt mandrile.

UNICEF-i andmetel oli enne tsunamit asula 460 6–13-aastase lapse jaoks ainult üks klassituba. Koolis käis 50 last, kellest 15 olid tüdrukud. Rahvusvaheline abiprojekt viis õppida soovijate arvu 340-ni. Esialgu oli ruumi ainult 180 õpilase jaoks. 

## Vaata ka
*2004. aasta India ookeani maavärina mõju Somaaliale

## Välislingid
*Video tsunami tagajärgedest Xaafuunis
*BBC artikkel tsunami tagajärgedest Xaafuunis
*BBC artikkel tsunamijärgsest elust Xaafuunis
*Kooliprojekt
Soomustüdruk

**"Soomustüdruk"** on Leida Kibuvitsa debüütromaan, mis võitis 1932. aasta romaanivõistlusel auhinna.  

Romaani esimene trükk ilmus 1932. aastal lühendatud kujul, teine, ilma kärbeteta trükk 1957.

Romaan põhineb autobiograafilisel ainesel ja räägib agulitütarlapse elukäigust.

## Välislingid
*Katkendeid romaanist saidil "Tartu ilukirjanduses"
Tallame puruks valgesoome mao

**"Tallame puruks valgesoome mao"** on Nõukogude Liidu propagandabrošüür, mille andis välja riiklik kirjastus Poliitiline Kirjandus Tallinnas 4. juulil 1941. 

Selle vastutav toimetaja oli Vilhelm Reiman.

Raamat on tähelepanuväärne selles sisalduva kommunistliku fraseoloogia poolest.

## Viited

## Välislingid
*"Tallame puruks valgesoome mao". Brošüüri digitaalkoopia PDF-vormingus.
Opone

**Opone** oli antiikaegne kaubanduskeskus, mis arvatakse olevat asunud Xaafuuni neemel tänapäeva Puntlandis Somaalias. 

Oponet mainis anonüümne kaupmees 1. sajandil pKr teoses "Periplus Maris Erythraei". Oponest räägitakse raamatu 13. alajaotuses, milles öeldakse: "Staadionite kaugusel neemest, mille poole ka hoovus ajab, on veel üks kaubalinn, mille nimi on Opone, kuhu viiakse sisse samu asju, mida juba mainitud, ja seal toodetakse väga suurel hulgal kaneeli, ja kõige paremat sorti orje, keda viiakse Egiptusessse aina rohkem; ja palju kilpkonnakilpe, mis on paremad kui mujal leiduvad."

Antiikajal oli Opones sadam, kus käidi Foiniikiast, Egiptusest, Kreekast, Pärsiast, Jeemenist, Nabateast, Mustast Aafrikast, Rooma riigist ja mujalt, sest sel oli strateegiline asukoht teel Mustast Aafrikast Punasesse merre. Oponesse tulid kaupmehed isegi Indoneesiast ja Malaisiast, kaubeldes vürtside, siidi ja muude kaupadega. Aastal 50 pKr oli Opone tuntud kaneelikaubanduse keskus. Samuti kaubeldi seal nelgi ja teiste vürtsidega, elevandiluuga, eksootiliste loomade nahkade ja viirukiga.

Michigani Ülikooli arheoloogid Henry Wrighti juhtimisel tegid Xaafuuni neemel arheoloogilisi väljakaevamisi ning leidsid Vana-Egiptuse, Vana-Rooma ja Pärsia lahe äärsete maade keraamikat.

## Vaata ka
*Punt
Stylianós Mavromichális

**Stylianós Mavromichális** (Στυλιανός Μαυρομιχάλης; 1902 Máni – 30. oktoober 1981) oli Kreeka poliitik, üleminekuvalitsuse peaminister 29. septembrist 1963 kuni 8. novembrini 1963. 

Hariduselt jurist, Kreeka ülemkohtu esimees.
Halford John Mackinder

Sir **Halford John Mackinder** (15. veebruar 1861 – 6. märts 1947) oli inglise geograaf ja geopoliitik.

Aastal 1920 löödi ta rüütliks.
Konstantínos Dóvas

**Konstantínos Dóvas** (*Κωνσταντίνος Δόβας*) (20. detsember 1898 Kónitsa – 1973) oli Kreeka kindral ja poliitik, üleminekuvalitsuse peaminister 20. septembrist 1961 kuni 4. novembrini 1961. 

Õppis Kreeka sõjaväeakadeemias. Kreeka kodusõja ajal oli Konitsa garnisoni ülem ning sai korduvalt haavata. 1954. aastal sai ta Kreeka kindralstaabi juhiks.

Kindralstaabi juhina sõlmis 25. märtsil 1955 salajase kokkuleppe armee ja CIA vahel, mille kohaselt asutati eriüksus Sheepskin, mis sai osaks NATO, CIA ja MI6 salajasest organisatsioonist Gladio.

Pärast erruminekut armeest oli ta Kreeka kuninga Pauli majapidamise juht.
Konstantínos Georgakópoulos

**Konstantínos Georgakópoulos** (Κωνσταντίνος Γεωργακόπουλος; 26. detsember 1890 Tripoli – 1978 Ateena) oli Kreeka poliitik, peaminister 5. märtsist 1958 kuni 17. maini 1958.

Õppis õigusteadust Ateena Ülikoolis. 

1915. aastal sai Georgakópoulosest sõjaväekohtu kohtunik. 1923. aastal lahkus armeest koloneli auastmes. Kuni 1951. aastani oli ta õppejõud Ateena Ülikoolis.

1928. aastal astus Georgakópoulos Kreeka rahvaparteisse. 

Novembrist 1935 kuni augustini 1936 oli ta Konstantínos Demertzíse ja Ioánnis Metaxáse valitsuse sekretär. 1936. augustist kuni 1938. aasta novembrini oli Ioánnis Metaxás valitsuses haridusminister.

1948. aastal anti talle kõrge riiklik autasu – Kreeka Punane Rist.
Laine Roht

**Laine Roht**, tuntud ka kui **Kaika Laine** ja **Kaika nõid** (sünninimi **Laine Laas**; 4. mai 1927 Kaika küla, Vana-Antsla vald – 21. aprill 2013 Tartu) oli eesti rahvaravitseja.

## Välislingid
* "Tuled akendes: Kaika Laine" ETV, 24.12.2011
* "Klassikaraadio tuleb külla I. Valgamaa" Klassikaraadio, 07.11.1998
* "KÖP. Kaika nõid" Vikerraadio, 09.09.2005
* "Kaika nõid: Hea inimese näeb näost ära" Reporter.ee, 11.03.2008
* Priit Pullerits "Kaika Laine paneb südamele: usk peab olema!" Postimees, 02.05.2009
* Linda Järve "Kaika nõid kõneleb aastatuhandevahetusest" Õhtuleht, 1. september 1999
* Juhani Püttsepp, Toomas Sildam "Kaika nõia laubal on rist, madu ja karikas" Postimees, 7. september 1999
* Heldur Jõgioja "Laine Roht 80" Kesknädal, 16. mai 2007
* Madis Jürgen "Sünnipäevalaps Kaika Laine" GO reisiajakiri, 3/2012
* Kaupo Padar "Kaika Laine: “Taim tahab ka tänamist.”" Loodusesõber, 6/2003
* Jüri Aarma "Kaika Laine: Kõik läheb, nagu kirja pandud" Maaleht, 3. mai 2009
* Mare Kõiva.  Saatekirjaga rahvaarsti juures. Mäetagused 62, 2015/4, lk 25–54.
Poolvaba elektron

**Poolvaba elektron** on elektron, mis lisaenergia tõttu on lahkunud aatomituuma mõju piirkonnast ning saab liikuda aatomitevahelises ruumis, kuid tema energia pole piisav väljumaks aine pinnast.

## Vaata ka
* Vaba elektron
Vaba elektron

**Vaba elektron** on elektron, mis lisaenergia tõttu on lahkunud aatomituuma mõju piirkonnast ja saab liikuda aatomitevahelises ruumis. Vaba elektroni energia on piisav, et väljuda ainest.

## Vaata ka
*Vabad elektronid
*Poolvaba elektron
Vaakumi polarisatsioon

**Vaakumi polarisatsioon** on kvantfüüsika teooria, mille kohaselt moodustub ruumis pidevalt virtuaalseid osakeste-antiosakeste paare, mis elavad mõnda aeg ning seejärel annihileeruvad.
Kvantolek

**Kvantolek** on kvantmehaanikas osakeste süsteemi matemaatiline kirjeldus väljendamaks elementaarosakeste omadusi.

Kui klassikalises mehaanikas on mingi keha kirjeldamiseks oluline teada tema asukohta ja impulssi (millest on võimalik leida keha mass ja kiirus), siis kvantmehaanikas pole asukoht ja impulss enam korraga täpselt kirjeldatavad (vt Heisenbergi määramatuse printsiip).

Kvantmehaanikas kasutatakse osakese kirjeldamiseks kvantarve. Kvantarvud väljendavad osakese olekut ja omadusi.

## Viited
Positroonium

**Positroonium** on elementaarosakeste süsteem, mis koosneb elektronist ja tema antiosakesest positronist. Positroonium on ebastabiilne elueaga umbes 143 nanosekundit. Süsteem annihileerub ning moodustub üks või rohkem elektromagnetvälja kvanti.
Bari ringkond

**Bari ringkond** on Somaalia ringkond (1. järgu haldusüksus) riigi põhjaosas, Somaali poolsaare ja Aafrika Sarve tipus. Praegu on ringkonna territoorium faktiliselt Puntlandi valduses.

*Bari* tähendab 'ida' (araabia keeles باري‎ *Bārī*).

Ringkonna pindala on 70 088&nbsp;km², elanike arv umbes 540 000 (teistel andmetel 200 000). Rahvastiku tihedus on 7,8 inimest ruutkilomeetri kohta. Ringkond on Somaalia ringkondade seas pindalalt üks suuremaid.

Standardi ISO 3166-2 järgi on ringkonna kood SO-BR.

Ringkonna halduskeskus on Boosaaso, mis asub otse mere ääres.

Bari ringkond on kuiv piirkond. Põlluharimine on seetõttu vähe arenenud. Peetakse lambaid ja kaameleid.

Selle ala varasem peamine elatisala oli kalapüük. Sellepärast on ka mitu suuremat asulat (sealhulgas Xaafuun, Qandala, Aluula ja Bargaal) otse ranna ääres. Kalapüük on üsna tulus, sest Punase mere suudmes, kus peamiselt kala püütakse, on väga palju kala.

Itaalia võimu ajal rajati põhjarannikule rohkesti soolakaevandusi.

Bari ringkonnas asub Aafrika mandri kõige idapoolsem punkt Xaafuuni neem.

Ringkond piirneb põhjas Adeni lahe ja idas India ookeaniga. Naaberringkonnad on läänes Sanaagi ringkond ja Sooli ringkond, lõunas Nugaali ringkond.

Piirkonnas on valdav somaalide klann *[[Majeerteen]]*, mis on osa klannist *[[Daarood]]*. 18. sajandi keskpaigast 19. sajandi lõpuni olid seal kaks nende sultanaati.

Bari ringkond sai 2004. aasta Vaikse ookeani maavärina põhjustatud tsunami käes eriti palju kannatada. Xaafuuni poolsaarel hukkus üle 100 inimese. Poolsaarele viival maasäärel sai rannaäärne tee tugevalt kahjustada.

## Distriktid

#Bender Bayla distrikt
#Boosaaso distrikt (Boosaaso)
#Caluula distrikt
#Iskushubani distrikt
#Baargaai distrikt
#Qandala distrikt (Qandala)
#Qardho distrikt
#Rako distrikt
#Ufayni distrikt
#Kob-dhehaadi distrikt
#Waaciye distrikt 
#Xaafuuni distrikt

## Haldusjaotus Puntlandis
Puntlandi haldusjaotuse järgi on piirkonnas kaks ringkonda: põhjaosas Bari ringkond (keskus Boosaaso) ja lõunaosas Karkaari ringkond (keskus Qardho).
Edela-Aafrika

**Edela-Aafrika** (inglise keeles *South West Africa*, afrikaani keeles *Suidwes-Afrika*, saksa keeles *Südwestafrika*, hollandi keeles *Zuidwest-Afrika*) oli tänapäeva Namiibia nimi, kui see oli aastatel 1915–1990 Lõuna-Aafrika Vabariigi võimu all. Selle naaberriigid olid Angola (aastani 1975 Portugali koloonia), Botswana (aastani 1966 Suurbritannia Betšuaanamaa protektoraat) ja Sambia (aastani 1964 Briti Põhja-Rodeesia protektoraat).

Aastatel 1884–1915 olid need alad olnud Saksa koloniaalimpeeriumi Saksa Edela-Aafrika osa. Pärast Saksamaa lüüasaamist esimeses maailmasõjas anti Edela-Aafrika Rahvasteliidu mandaadiga hallata Lõuna-Aafrika Liidule. ÜRO lõpetas mandaadi 1966. aastal, kuid Edela-Aafrika alad jäid vastuolus rahvusvahelise õigusega Lõuna-Aafrika Vabariigi kontrolli alla. 1978. aastani haldas territooriumi Lõuna-Aafrika Vabariigi valitsus, pärast Turnhalle konverentsi sai Edela-Aafrika piiratud autonoomia. Aasta-aastalt saadi Lõuna-Aafrika Vabariigilt vabadust juurde, kuni 1985. aastal moodustati Edela-Aafrika rahvusliku ühtsuse üleminekuvalitsus. 

Edela-Aafrika iseseisvus 1990. aastal Namiibia Vabariigi nime all peaaegu täies ulatuses. Vaid Walvis Bay ja Pingviinisaared jäid veel 1994. aastani Lõuna-Aafrika Vabariigi kontrolli alla.

## Vaata ka
* Edela-Aafrika koloniaalkuberneride loend
* Namiibia ajalugu
* Edela-Aafrika Rahvaorganisatsioon
* Edela-Aafrika territoriaalvägi
* Edela-Aafrika politsei
* Lõuna-Aafrika piirisõda
* Saksa Aafrika Partei
* Demokraatlik Koostööpartei
* Majanduspartei (Edela-Aafrika)
* Sõltumatu Majanduspartei (Edela-Aafrika)
* Edela-Aafrika Töö- ja Talunikepartei
* Kagu-Aafrika

## Viited

## Kirjandus
* Molly McCullers, , The American Historical Review, Volume 124, Issue 5, detsember 2019, lk 1704–1708.
Angel (seriaal)

**"Angel"** on 1999. aastal Joss Whedoni ja David Greenwalti loodud *spin-off* Ameerika Ühendriikide telesarjast "Vampiiritapja Buffy". 

Seriaal keskendub vampiir Angelile (David Boreanaz), kellele mustlased andsid tema varasemate julmade tegude karistuseks inimhinge, mille tõttu Angel ei ole võimeline enam inimesi tapma. Sarja esimese nelja hooaja osades töötab Angel Los Angeleses eradetektiivina, spetsialiseerudes sellistele üleloomulikele nähtustele nagu deemonid ja kurjast vaimust vaevatud inimesed.

## Osatäitjad
### Peamised osatäitjad
*David Boreanaz – Angel 
*Alexis Denisof – Wesley Wyndam-Pryce 
*J. August Richards – Charles Gunn 
*Charisma Carpenter – Cordelia Chase 
*Andy Hallett – Lorne 
*Amy Acker – Winifred Burkle

### Kõrvalosatäitjad
*Mercedes McNab – Harmony Kendall
*Stephanie Romanov – Lilah Morgan
*James Marsters – Spike 
*Elisabeth Röhm – Detektiiv Kate Lockley
*Christian Kane – Lindsey McDonald  
*Vincent Kartheiser – Connor 
*Julie Benz – Darla 

## Vaata ka
*"Vampiiritapja Buffy"

## Välislingid
* 
* 20th Century Fox — Angel
* IDW koomiks
* The Buffyverse Wiki
* Stakes and Salvation: a Buffyverse Encyclopedia
* "Angel" TV IV Wikis
* "Angel" veebisaidil Fan History
David Boreanaz

**David Paul Boreanaz** (sündinud 16. mail 1969 Buffalos New Yorgi osariigis) on USA filminäitleja.

Ta on tuntud eeskätt hingega vampiiri Angeli kehastajana telesarjades "Vampiiritapja Buffy" (1997–2003) ja "Angel" (1999–2004). Aastatel 2005–2017 kehastas ta FBI agenti Seeley Boothi telesarjas "Kondid".

## Välislingid

*
*David Boreanaz Web
Charisma Carpenter

**Charisma Lee Carpenter **(sündinud 23. juulil 1970 Las Vegases) on USA filminäitleja. 

Ta on tuntud eeskätt Cordelia Chase'i kehastajana seriaalides "Vampiiritapja Buffy" (1997–1999) ja "Angel" (1999–2004). Lisaks on ta kaasa teinud seriaalides "Miss Kohting", "Võluvägi" ja "Veronica Mars".

1991. aastal ujus Carpenter koos kahe poiss-sõbraga San Diegos, kui neid ründas sarivägistaja, endine politseinik Henry Hubbard, kes neid tulirelvaga ähvardades püüdis enda tahtele allutada. Järgnenud tulevahetuses said kõik kolm meest haavata, aga kõik jäid ellu. Hubbard põgenes, kuid kaotas taskulambi, mille oli saanud politseis töötades. Carpenter korjas selle üles ja see oli kohtus tähtis asitõend Hubbardi vastu. Hubbard mõisteti 58 aastaks vangi.

1994 tegi Carpenter seriaalidebüüdi seriaali "Rannavalve" ühes osas. 1996. aasta esimesel poolel mängis ta kõrvalosas seriaalis "Malibu shores"; seriaali tegemine lõpetati pärast poolt aastat viletsa reitingu tõttu.

1996 kandideeris ta "Vampiiritapja Buffy" peaosatäitjaks, aga selle asemel võeti samasse seriaali Cordelia Chase'i rolli. Esialgne kergemeelse rikka kaunitari roll muutus aja jooksul sügavamaks ja kui Buffy-seriaalist tekkis haruseriaal "Angel", oli Carpenter juba selle üks peaosatäitjaid. Cordelia Chase'i rolliga nimetati Carpenter neli korda parima ulmefilmi auhinna Saturn kandidaadiks: 2000 seriaali naiskõrvalosatäitja kategoorias, 2001 seriaali naisosatäitja kategoorias, 2003 seriaali naisosatäitja kategoorias ja 2004 seriaali naiskõrvalosatäitja kategoorias.

Carpenter on olnud kõrgel kohal mõnes kõige ihaldatumate naiste nimekirjas ja ta on poseerinud alasti ajakirjale Playboy. Sellegipoolest on ta öelnud, et ei näe ennast seksisümbolina.

Carpenter abiellus 4. oktoobril 2002 Damian Hardyga ja neil on 2003. aastal sündinud poeg Donovan Charles Hardy. 2007. aasta lõpus kolisid nad lahku ja lahutasid abielu 2008. aasta juulis.

## Osaline filmograafia

## Välislingid

*Charisma Carpenter Feature Story
*
Elihu Vedder

**Elihu Vedder** (26. veebruar 1836 New York – 29. jaanuar 1923 Rooma) oli Ameerika Ühendriikide sümbolistlik maalikunstnik, raamatuillustraator ja luuletaja. 

Ta õppis kunsti New Yorgis ning täiendas end Euroopas, muu hulgas Pariisis ja Itaalias. Suure osa oma elust veetis ta Roomas, kus kujunes välja tema isikupärane, sümbolistlik laad.

Vedderi loomingut iseloomustavad mütoloogilised ja allegoorilised teemad, fantaasiarikkad kompositsioonid ning filosoofiline sügavus. Ta saavutas laiemat tuntust illustratsioonidega Edward FitzGeraldi tõlkele teosest "Rubáiyát of Omar Khayyám". Lisaks maalikunstile tegeles ta ka luule ja mälestuste kirjutamisega.

Elihu Vedder suri 1923. aastal Roomas.

## Tunnustus
*1898 – valiti Ameerika Kunstide ja Kirjanduse Akadeemia liikmeks

## Välislingid
*Galerii (Art Renewal Center)
Fallos

**Fallos** (vanakreeka φαλλός) on mehe erigeerunud suguti kujutise kohta kasutatav sõna. Fallos sümboliseerib jõudu ja viljakust.

Vana-Kreekas seostati fallost eelkõige Dionysose ja Demeteriga. Priapost ja sageli ka Paani kujutati ebaproportsionaalselt suure fallosega. Suurt fallose kuju, *ithyfallost*, kasutati Vana-Kreekas viljakusrituaalides.

Hinduismis on fallos, mida tuntakse nimetusega *[[lingam]]* või *[[linga]]*, jumal Šiva sümbol.

Jaapani šintoismis austatakse fallost mitmetel pidustustel (jaapani keeles *matsuri*), näiteks Kanamara matsuril, mis toimub Kawazakis.

Sigmund Freudi psühhoanalüüsis peetakse piklikke objekte falloslikeks sümboliteks.

Jacques Lacani psühhoanalüüsis on fallos keha dialektiline märk.

## Vaata ka
* Kanamara Matsuri
Amy Acker

**Amy Louise Acker **(sündinud 5. detsembril 1976 Dallases Texase osariigis) on USA filminäitleja. 

Ta on kaasa teinud teleseriaalides "Angel" (2001–2004) ja "Alias" (2005–2006) ning filmis "Püüa kinni, kui suudad" (2002). Ta on kehastanud dr. Claire Saundersit stsenarist Joss Whedoni loodud teleseriaalis "Dollhouse" (2009).

Tema kaalukamaid telesarju on olnud "Mõrvaennetajad" (2012–2016), kus ta mängis alates kolmandast hooajast üht peategelast, Samantha Grovesi.

## Välislingid
*Koduleht
*
Axel Munthe

**Axel Martin Fredrik Munthe** (31. oktoober 1857 Oskarshamn – 11. veebruar 1949 Stockholm) oli rootsi arst ja kirjanik, keda tuntakse peamiselt tema autobiograafilise teose "San Michele raamat" järgi.

Munthe abiellus Ultima Hornbergiga 24. novembril 1880. Hornberg oli rootslane, kellega Munthe oli tutvunud kunstiõpingute ajal Pariisis. Abielu lahutati vähem kui kümne aasta pärast. 1892. aastal abiellus Ultima rootsi töösturi Gustaf Richteriga. 1893. aastal sündis neil poeg. 1895. aastal Ultima suri.

1907. aastal abiellus Munthe inglase Hilda Pennington-Melloriga. Neil oli kaks poega, Peter ja Malcolm Munthe. Hilda oli aristokraat, kelle perel olid Inglismaal märkimisväärsed valdused. Abielu kestis Axeli surmani 1949; Hilda elas 1967. aastani.

Munthe ravis Napolis katku ja oli rahva seas väga populaarne. Psühhiaatriliste haiguste ravimisel vältis Munthe arstimite väljakirjutamist patsiendile nii palju kui võimalik, kasutades selle asemel raviks hüpnoosi, muusikat ja muid alternatiivseid vahendeid. Lootusetutes olukordades – näiteks marutõve korral, kui patsienti ootas ees ainult pideva valu ja hulluse aeg, mis vältimatult surmaga lõppes – pooldas ta eutanaasia kasutamist. Ta oli ka kaudselt seotud Louis Pasteuri uuringutega marutõvevastase vaktsiini väljatöötamisel.

Tema raamat "San Michele raamat" (1929) on tõlgitud vähemalt 45 keelde. See on üks 20. sajandi menukamaid kirjandusteoseid. Selle eri keeltes ilmunud tõlkeid saab näha Axel Munthe majamuuseumis.

Munthe kirjutas raamatuid varemgi, "San Michele raamat" on tema viimane teos. Tema esimesed raamatud ei saanud eriti tuntuks ja tänapäeval pole neist kuigi palju uusi trükke tehtud.

Eesti keeles on "San Michele raamat" ilmunud 1938. ja 1940. aastal Tallinnas, 1952. aastal Torontos ning taas Tallinnas 1992. aastal (kirjastus Monokkel) ja 2006. aastal (kirjastus Penikoorem). Teose on eesti keelde tõlkinud Heino Meister.

Capri saarel oli Munthe ja ta abikaasa headeks sõpradeks Jakob von Uexkülli pere.

## Viited
Culebra

**Culebra** on saar Puerto Rico ja Neitsisaarte vahel või Neitsisaarte lääneosas. Pindala 26 ruutkilomeetrit. Saar on künklik, kõrgus kuni 197 meetrit. Koos 23 rannalähedase väikesaarega moodustab Puerto Rico Culebra valla.

Saarel on varem nimeks olnud *Isla Pasaje* ja *Isla de San Ildefonso*. Saart tuntakse ka nimedega *Isla Chiquita* ja **Ultima Virgen**.

Kuulub Ameerika Ühendriikidele.

2000. aastal elas saarel 1868 inimest.
Red River (täpsustus)

**Red River** (inglise keeles 'punane jõgi') on vähemalt kahe erineva jõe nimi Põhja-Ameerikas:

*Red River, Mississippi lisajõgi
*Red River, jõgi Nelsoni jõgikonnas.
Miksike

**Miksike** oli veebisait, mis oli mõeldud kasutajate poolt õppematerjali lisamiseks ja teiste kasutajate poolt lisatud materjalide lugemiseks.

Saidil oli võimalik küsida abi kodustes ülesannetes ja vaba aega puudutavates küsimustes, samuti sai seal aidata teistel kasutajatel infot koguda ja selle eest koguda "pesupunkte", mille eest oli võimalik saada auhindu. Leheküljel oli võimalus pranglida ehk peast arvutada aja peale ja võtta osa ka muudest võistlustest.

Miksikest arendas alates 1998 **OÜ Miksike**.

Miksikese veebileht suleti 2022. aasta novembris.

## Vaata ka
* DataCamp
* Khan Academy
* Mindvalley

## Viited
Rise of Nations

**"Rise of Nations"** on Big Huge Gamesi loodud ja Microsofti turustatav strateegiamäng. See anti välja 20. mail 2003.

Mängus on võimalik valitseda erinevaid rahvaid ning arendada teadust, kaubandust, seadusi ja sõjandust koos teiste rahvastega. Võimalik on mängida arvutiga, kes juhib sel juhul teisi rahvaid, või läbi võrgu teiste inimestega. Eesmärgiks on vallutada võimalikult palju maad.
Bari ringkond (Puntland)

**Bari ringkond** on Puntlandi ringkond (1. järgu haldusüksus).

Ta on moodustatud Somaalia Bari ringkonna põhjaosast. Halduskeskus on Boosaaso. 

Teisele poole Karkaari mägesid jääb Puntlandi Karkaari ringkond, mis on moodustatud Somaalia Bari ringkonna lõunaosast. 

## Distriktid
*Qandala distrikt 
*Caluula distrikt 
*Iskushubani distrikt 
*Bayla distrikt 
*Baargaali distrikt 
*Qardho distrikt (Qardho)
Guillermo Arriaga

**Guillermo Arriaga Jordán** (sündinud 13. märtsil 1958 Méxicos) on filmiauhinnale Oscar nomineeritud Mehhiko stsenarist ja filmiprodutsent. 

2005. aasta Cannes'i filmifestivalil võitis ta parima stsenaariumi auhinna filmi "The Three Burials of Melquiades Estrada" eest.

Ta on kirjutanud stsenaariumid filmidele "Amores perros" (2000), "21 grammi" (2004) ja "Paabel" (2006).

## Välislingid
*
24 (seriaal)

**"24"** on Emmy ja Kuldgloobusega pärjatud USA põnevusseriaal, mille stsenaristid on Joel Surnow ja Robert Cochran.

Sarja "24" tegevus toimub reaalajas, kus iga osa näitab ühte tundi terrorismivastase üksuse (Counter Terrorism Unit – CTU) agendi Jack Baueri elust ja iga hooaeg vastavalt tema 24-tunnist ööpäeva.

Praegu on USAs näitamisel sarja kaheksas hooaeg. Eestis näitas sarja kahte esimest hooaega telekanal TV3. Sarja on näidanud ka Eesti Televisioon.

## Välislingid
* RTL2 & FOX (ametlik)
* Wiki24
*
WikiWikiWeb

**WikiWikiWeb** või lihtsamalt **WikiWiki** või ka **Wiki** on esimene viki. See asub Portland Pattern Repository serveris ning sisaldab erinevaid teemasid ning arutelusid tarkvara projekteerimise kohta.

Terminit "wiki" on hakatud kasutama ka teiste sarnaste veebisaitide kohta, tuntum neist on Wikipedia.

## Välislingid
*c2.com/cgi/wiki WikiWikiWeb
Säinas

**Säinas** (*Leuciscus idus*) on karpkalaliste seltsi ja karpkalalaste sugukonda kuuluv mõõduka suurusega kala.

## Kirjeldus
Säinasel on külgedelt lamenenud, piklik keha, keskmise suurusega pea ja ettepoole suunatud suu. Täiskasvanud isendid võivad kasvada 30–50 cm pikkuseks, harva üle 60 cm, ning kaaluda üle 2 kg. Keha katab peen soomus, selg on tumerohekas või sinakashall, küljed hõbedased ning kõhualune hele. Uimedel võib esineda roosakat või punakat tooni, eriti rinnauimedel ja sabauime alumises servas.

Lisaks looduslikule vormile on aretatud ka kuldsäinas (*Leuciscus idus var. orfus*), dekoratiivne kuldse või oranži värvusega vorm, keda kasvatatakse aiatiikides. Tegemist on inimese poolt kultiveeritud vormiga, kellel looduses elujõulist populatsiooni ei esine.

## Levik ja elupaigad
Säinas elab mõõduka vooluga jõgedes ja järvedes, samuti riimveelises rannikumeres, sest on võimeline taluma ka madalat soolsust (5–6‰). Levinud on Alpidest põhja pool Kesk- ja Ida-Euroopas, samuti Balkanil. Eestis on liik esindatud Peipsi ja Võrtsjärve vesikonnas ning nendega seotud jõgedes, eriti Emajões.

## Eluviis ja toitumine
Säinas on aktiivne, päevasel ajal tegutsev parvekala. Ta toitub peamiselt põhjaloomastikust, väikestest selgrootutest ja vetikatest, kevad-suve perioodil ka putukavastsetest ja noorkaladest. Noored isendid toituvad planktilistest organismidest.

## Sigimine
Kudemine toimub varakevadel, tavaliselt aprillist maini, kui veetemperatuur tõuseb 6–10 °C-ni. Kudemiseks eelistatakse madalaid alasid, millel on kruusane või taimestikuga kaetud põhi. Emased võivad kudeda mitmes jaos, sõltuvalt veetingimustest. Marja areng kestab temperatuurist sõltuvalt 5–10 päeva.

## Vaata ka
* Eesti kalade süstemaatiline nimestik

## Välislingid
* 
*  Säinas Tartu Ülikooli loodusteaduslikus veebipõhises õpikeskkonnas
* Leili Järv. Eesti vete kalu. Säinas.. Ajakiri Kalastaja
## Allikad

* 1: Saat, T. (Toim.), Verliin, A., Saks, L., Kesler, M., & Arula, T. (2022). *Eesti kalad*. Kalanduse Teabekeskus.
* 2: Mamkaev, A., Kucharczyk, D., Kujawa, R., & Wyśomirska, E. (1999). *Artificial spawning of ide (Leuciscus idus) under controlled conditions*. Electronic Journal of Polish Agricultural Universities, 2(7), Fisheries. https://www.researchgate.net/publication/231216280_Artificial_spawning_of_ide_Leuciscus_idus_under_controlled_conditions
* 3: Targońska, K., Kupren, K., Żarski, D., Król, R., & Kucharczyk, D. (2011). *Influence of thermal conditions on successful ide (Leuciscus idus L.) artificial reproduction during the spawning season*. Italian Journal of Animal Science, 10(e50), 209–216. https://doi.org/10.4081/ijas.2011.e50